

   Atklāts konkurss
“Dažādu labiekārtojuma projektu izstrāde un autoruzraudzība Rīgas valstspilsētas pašvaldības teritorijā”
ID Nr. CAIP 2023/145


Atbildes uz ieinteresētā piegādātāja jautājumiem 
(31.01.2024.)

Nolikuma punktā 3.8. formulēts nosacījums: “Ja pretendents (arī Apvienība) plāno piesaistīt Konkursa iepirkuma priekšmetā ietilpstošo darbu izpildei apakšuzņēmēju, kura veicamo darbu vērtība ir vismaz 10 000,00 EUR (desmit tūkstoši euro 00 centi) no kopējās piedāvātās iepirkuma līguma summas, jābūt savstarpēji noslēgtai vienošanās, kurā norādīti apakšuzņēmējam nododamo darbu veidi, šo darbu vērtība EUR no kopējās iepirkuma līguma vērtības un kurā apakšuzņēmējs apliecina gatavību veikt šos darbus, gadījumā, ja pretendents tiks atzīts par Konkursa uzvarētāju.” 
  Jautājumus: 
a) Pēc kādiem kritērijiem var aprēķināt izpildei nododamo pakalpojumu cenu, ja atklātā konkursa izsludināšanas brīdī nav ne precīza projektēšanas uzdevuma, ne arī provizoriskā pakalpojumu skaita? 

ATBILDE:
   Jānorāda provizoriskā  izpildei nododamo pakalpojumu cena. Ja līguma izpildē apakšuzņēmēja piesaiste netiek plānota, tad nolikuma 3.8. apakšpunktā noteiktie dokumenti nav jāiesniedz.
Ja iesniedzot piedāvājumu atklātā konkursā apakšuzņēmējs netiks norādīts, bet līguma izpildes laikā būs nepieciešams to piesaistīt konkrētu darbu veikšanai, tad pretendents rīkojas saskaņā ar Publisko iepirkumu likuma 62. pantā noteikto.

 Jautājums:
b) Vai sagaidāms, ka šī provizoriskā cena būtu jānorāda par visu iespējamo speciālista pakalpojumu kopsummu 3 gadu periodā, un vai pēc tam, iesniedzot konkrētus piedāvājumus, būs jāvadās, lai šī summa netiktu pārsniegta?

ATBILDE:
Jā, provizoriskā cena jānorāda par 3 (trīs) gadu periodu un summa varēs tikt pārsniegta.

Jautājums:
c) Vai šī savstarpēji noslēgtā vienošanās jābūt kādam atsevišķam dokumentam brīvā formā, jo praktiski visas vienošanās komponentes atrodamas Iepirkuma veidlapās - 3. pielikumā un 3.1. pielikumā, kā arī 5.1. pielikumā? –

ATBILDE:
Nolikuma 3.8. apakšpunktā noteiktā abu pušu parakstīta vienošanās starp pretendentu un piesaistīto apakšuzņēmēju var būt noslēgta brīvā formā un tam jābūt kā atsevišķam dokumentam.
Nolikuma 3. pielikums, 3.1. pielikums un 5.1. pielikums paredz citas informācijas sniegšanu pasūtītājam un  neparedz abu pušu parakstītu vienošanos.  

Lūgums izņemt 3.8. punktā minētās prasības, kā arī tam saistošo 3. pielikuma aili ar izpildei nododamo pakalpojumu vērtību:
1. par pakalpojumu cenas norādīšanu, jo trūkst objektīvu komponenšu tās noteikšanā;
2. par savstarpēji noslēgtu vienošanos, jo tā pēc būtības kopē iepirkuma veidlapu saturu.

ATBILDE:
Nolikuma 3.8. apakšpunkts no nolikuma izņemts netiks, jo pasūtītājam jābūt informētam par pretendenta piesaistītajiem apakšuzņēmējiem.
Saskaņā ar Ministru kabineta 2017. gada 28. februāra Noteikumu Nr. 107 “Iepirkuma procedūru un metu konkursu norises kārtība” 2.16. apakšpunktā noteikto, nolikumā jāiekļauj prasība norādīt visus apakšuzņēmējus vai tikai apakšuzņēmējus, kuru veicamo būvdarbu vai sniedzamo pakalpojumu vērtība ir vismaz 10 000 euro, un katram šādam apakšuzņēmējam izpildei nododamo iepirkuma līguma daļu.

